জাঠ সংরক্ষণ থেকে দাদরি কাণ্ড— তাই আজ সব বিষয় নিয়েই রণংদেহি ছিলেন উলুবেড়িয়ার এই সাংসদ। সুলতানের কথায়, ‘‘দু’টি শক্তি কেন্দ্র ছিল ইউপিএ-র— সনিয়া এবং মনমোহন। এই সরকারেরও দু’টি মাথা। একটি মোদী এবং অপরটি নাগপুরে আরএসএস-এর সদর দফতর!’’ তাঁর কথায়, ‘‘আরএসএস আজ ঠিক করে দিচ্ছে ভারতবাসী কী খাবে, কী খাবে না!’’ তিনি বলেন, ‘‘সংসদের দেওয়ালে লেখা রয়েছে বসুধৈব কুটুম্বকম। আরএসএস ভাইরা কালো রঙ লেপে দিন এর উপরে!’’ সুলতানের দাবি, ‘‘সংখ্যালঘু মন জয়ে এই সরকার কিছুই করেনি। বরং নেতারা বলেছেন আরামে ঘুমোতে চাইলে পাকিস্তান যান!’’